Περικλής Σκέφερις

Ο Περικλής Σκέφερις (Πρέβεζα, 13 Μαρτίου 1884 - Αθήνα, 26 Μαρτίου 1970) ήταν Έλληνας διπλωμάτης από την Πρέβεζα και γόνος τεσσάρων σημαντικών οικογενειών της πόλης: Κονεμένου, Σκέφερη, Μπάλκου και Παρούση.

 Βιογραφικά στοιχεία 

Γεννήθηκε το 1884 στην Πρέβεζα και ήταν πρωτότοκος γιος του Δημητρίου Σκέφερη (1848-1921),Νίκος Δ. Καράμπελας, Η φορεσιά της Πρεβεζάνας στο δεύτερο μισό του 19ου αιώνα, από την ιστοσελίδα cultureportalweb.uoi.gr δημογέροντα και υποπροξένου της Ρωσίας στην Πρέβεζα, και της Πηνελόπης Κονεμένου, γόνου παλιάς οικογένειας της Πρέβεζας. Αδέλφια του ήταν ο Κωνσταντίνος (γεν. 1886), ο Ανδρέας, η Αγγελική (γεν. 1888) και η Κλεοπάτρα (γεν. 1902). Από την πλευρά του πατέρα του ήταν εγγονός του Πέτρου Σκέφερη, πλούσιου εμπόρου, και της Αγγελικής Μπάλκου. Από την πλευρά της μητέρας του ήταν εγγονός του Περικλή Κονεμένου, του οποίου πήρε και το όνομα, και της Κλεοπάτρας Παρούση. Η απώτερη καταγωγή της οικογένειας Σκέφερη ήταν από τη Σκέφερη της Τσαμουριάς, κατήλθαν δε τα μέλη της οικογένειας στην Πρέβεζα στα μέσα του 18ου αιώνα. 

Έζησε για κάποιο διάστημα στη Λευκάδα, όπου πήγε και σχολείο.Η μέση εκπαίδευση στη Λευκάδα, από την ιστοσελίδα iaen.gr Υπηρέτησε στο διπλωματικό σώμα διατελώντας μεταξύ άλλων πρέσβυς της Ελλάδας στο Κάιρο (1927-1933),ο ελληνισμός της Αιγύπτου , από την εφημερίδα "Η Καθημερινή" γενικός πρόξενος στη Μασσαλία,Διατελέσαντες γενικοί πρόξενοι στη Μασσαλία , από την ιστοσελίδα του υπουργείου εξωτερικών πρέσβυς στο Βουκουρέστι και πρέσβυς στα Τίρανα. Την περίοδο της Κατοχής διέφυγε στην Αίγυπτο, όπου υπηρέτησε ως γενικός διευθυντής του υπουργείου εξωτερικών στη Μέση Ανατολή, στο Κάιρο. Το 1946 διορίστηκε πρέσβυς της Ελλάδας στην Άγκυρα,Διατελέσαντες πρεσβευτές στην Άγκυρα , από την ιστοσελίδα του υπουργείου εξωτερικών θέση στην οποία παρέμεινε μέχρι το 1950. Από τη θέση αυτή διαδραμάτισε σημαντικό ρόλο στην εκλογή του Αθηναγόρα στον πατριαρχικό θρόνο. Αναφέρεται ότι συμμετείχε σε συνάντηση στην Αθήνα μεταξύ των διπλωματών Σεφέρη, Δεληβάνη, Ηρακλείδη, του υπουργού Ευάγγελου Αβέρωφ και του Ανδρέα Αζίνα, ο οποίος ήταν σύνδεσμος του Γρίβα με την ελληνική κυβέρνηση, προκειμένου να μεταπειστεί ο Αζίνας ώστε να μη στείλει στον Γρίβα δηλητηριώδεις ουσίες για να μολύνει το νερό με το οποίο υδρεύονταν τα βρετανικά στρατόπεδα.Η ΕΟΚΑ θα δηλητηρίαζε το δίκτυο ύδρευσης των Άγγλων, από την εφημερίδα "Ελευθεροτυπία"

Στην κυβέρνηση Κωνσταντίνου Καραμανλή (1956) διορίστηκε μόνιμος υφυπουργός εξωτερικών,Κυβέρνηση Κωνσταντίνου Καραμανλή 1956 , από την ιστοσελίδα της Γενικής Γραμματείας Κυβερνήσεως θέση την οποία διατήρησε και στην επόμενη κυβέρνηση του Κωνσταντίνου Καραμανλή μέχρι το 1960, οπότε και παραιτήθηκε.Κυβέρνηση Κωνσταντίνου Καραμανλή 1958 , από την ιστοσελίδα της Γενικής Γραμματείας Κυβερνήσεως

Είχε συγγράψει το άρθρο Η παράδοσις της Πρεβέζης (21.10.1912). Μία σχετική ανέκδοτος έκθεσις του τότε υποπροξένου της Ρωσσίας εις Πρέβεζαν Δ. Σκέφερι (Αθήνα, 1962). 

Παντρεύτηκε τη Μαρίτσα Κουτρουβή, από τη Σμύρνη, και απέκτησαν μία μόνον κόρη την Άλεξ, η οποία απεβίωσε άτεκνη. Ο Περικλής Σκέφερις απεβίωσε στην Αθήνα στις 26 Μαρτίου 1970 και ενταφιάστηκε στο Α΄ Νεκροταφείο Αθηνών. Το προσωπικό του αρχείο περιήλθε σε μία από τις τρεις ανιψιές του, την Έφη, κόρη του γαμπρού του, Τίτου Νικολάου.

Πηγές

Σκεφερις
Κατηγορία:Έλληνες υφυπουργοί Εξωτερικών